12595 



ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

27 ΝΟΕΜΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1159 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΊΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
οδού Μπουμπουλίνας αρ. 30 στην πόλη της Καλαμάτας του Ν. 
Μεσσηνίας, φερομένου ως ιδιοκτησία Ευσταθίας Μπόμπου και 


καθορισμός ειδικών όρων και περιορισμών δόμησης. 1 

Χαρακτηρισμός ως διατηρητέων δέκα (10) κτιρίων που βρίσκονται 
στην πόλη της Καβάλας του Ν. Καβάλας και καθορισμός ειδι¬ 
κών όρων και περιορισμών δόμησης. 2 

Χαρακτηρισμός ως διατηρητέου του κτιρίου που βρίσκεται στην πε¬ 
ριοχή Αγίου Γεωργίου της Ύδρας (Ξενοδοχείο «Μιράντα»), φε¬ 
ρομένου ως ιδιοκτησία Μιράντας Παρασκευά, Αρη Σοφιανού, 
και καθορισμός ειδικών όρων και περιορισμών δόμησης. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 68918/5099 (1) 

Χαρακτηρισμός ως διατηρητέου του κτιρίου που βρίσκεται επί της οδού 
Μπουμπουλίνας αρ. 30 στην πόλη της καλαμάτας του Ν. Μεσση¬ 
νίας, φερομένου ως ιδιοκτησία Ευσταθίας Μπόμπου και καθορισμός 
ειδικών όρων και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 
Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’αριθμ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’αριθ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87). 

4. Την υπ’αριθ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 


κ.λ.π.» (Φ.Ε.Κ. 526/Β). 

5. Την υπ’ αριθ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την από 28.8.1987 αιτιολογική έκθεση της Διεύθυνσης Παραδο¬ 
σιακών Οικισμών και Περιβάλλοντος (Γ7). 

7. Την από 25.9.1987 απάντηση της Ευσταθίας Μπόμπου, αποφα¬ 
σίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Μπουμπουλίνας αρ. 30 στην πόλη της Καλαμάτας του Ν. Μεσση¬ 
νίας, φερόμενο ως ιδιοκτησία Ευσταθίας Μπόμπου, όπως φαίνεται ση¬ 
μειωμένο στο σχετικό πρωτότυπο τοπογραφικό διάγραμμα σε κλίμακα 
1:1000 που θεωρήθηκε από τον Προϊστάμενο της Διεύθυνσης Πολεοδο- 
μικών εφαρμογών με την υπ’ αριθ. 68918/1987 πράξη του και που 
συνοπτικό του αντίτυπο δημοσιεύεται με την παρούσα απόφαση γιατί 
πρόκειται για αξιόλογο κτίριο με ιδιαίτερο αρχιτεκτονικό και μορφολο- 
γικό χαρακτήρα. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
οι επεμβάσεις για λόγους λειτουργικούς του διατηρητέου κτιρίου, εφό¬ 
σον δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου καθώς και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝ. ΠΑΠΑΣΤΕΦΑΝΑΚΙΣ 

Αριθ. οικ. 71275/6026 (2) 

Χαρακτηρισμός ως διατηρητέων δέκα (10) κτιρίων που βρίσκονται 

στην πόλη της Καβάλας του Ν. Καβάλας και καθορισμός ειδικών 

όρων και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθμ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αριθ. 31252/1530/20.5.87 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος Χωροταξίας και Δημοσίων Έργων (ΦΕΚ 482/Δ/87). 

4. Την υπ’ αριθ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λ,π.» (Φ.Ε.Κ. 526/Β). 

5. Την υπ’ αριθ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την από 18.8.1986 αιτιολογική έκθεση και την από 
26.10.1987 εισήγηση της Διεύθυνσης Παραδοσιακών Οικισμών και 
Περιβάλλοντος (Γ7). 

7. Τις απαντήσεις των ενδιαφερομένων και την παρέλευση της προ¬ 
θεσμίας που ορίζεται από τις διατάξεις του άρθρου 4 παρ. 2 του Ν. 
1577/85 (ΦΕΚ 210/Α) χωρίς να περιέλθουν στην Διεύθυνση Παραδο¬ 
σιακών Οικισμών και Περιβάλλοντος τυχόν αντιρρήσεις των λοιπών εν¬ 
διαφερομένων αποφασίζουμε: 

1. Χαρακτηρίζεται ως διατηρητέα δέκα (10) κτίρια που βρίσκονται 
στην πόλη της Καβάλας του Ν. καβάλας, όπως αναφέρονται αριθμη- 
μένα με αύξοντα αριθμό από 1 μέχρι 10 στον παρακάτω πίνακα και ση¬ 
μειώνονται με σκιαγράφηση στα σχετικά δύο (2) πρωτότυπα τοπογρα¬ 
φικά διαγράμματα σε κλίμακα 1:2000 που θεωρήθηκαν από τον προϊ¬ 
στάμενο της Δ/νσης Πολεοδομικών Εφαρμογών με την υπ’αριθ. 
71275/1987 πράξη του και που συνοπτικά τους αντίτυπα δημοσιεύο¬ 
νται με την παρούσα απόφαση γιατί πρόκειται για αξιόλογα κτίρια με 
ιδιαίτερο αρχιτεκτονικό και μορφολογικό χαρακτήρα. 

1. Εβδομης Μεραρχίας αρ. 21, φερόμενο ως ιδιοκτησία Γεωργίας 
χατζοπούλου, Φαίδωνα Ιωαννίδη, Πολυξένης Σαμαρά - Κούρτη, Ιω¬ 
άννη Χατζηθεοδοσιάδη. 

2. Αγίας Λαύρας αρ. 1, φερόμενο ως ιδιοκτησία Φούλας Παναγιω- 
τάκου. 

3. Φιλίππου αρ. 31 και Φιλ. Αδελφότητας, φερόμενο ως ιδιοκτησία 
Βασιλείου Μεϊμαρίδη, Στέλλας Ιωαννίδη. 

4. Θεσσαλονίκης αρ. 32, φερόμενο ως ιδιοκτησία Ευνίκης Αρκαλί- 
δου. 

5. Θεσσαλονίκης αρ. 32Β, φερόμενο ως ιδιοκτησία Καλλιόπης Αρ- 
καλίδου. 

6. Θεσσαλονίκης αρ. 42, φερόμενο ως ιδιοκτησία Άρτεμης Θωμά - 


Πίντζου. 

7. Κολοκοτρώνη αρ. 104, φερόμενο ως ιδιοκτησία Ελένης Δούκα, 
Σμαρώς Καλαθάκη. 

8. Αγίας Βαρβάρας και Ανδρούτσου, φερόμενο ως ιδιοκτησία Ιωάν¬ 
νας Φενερτζιάν, Κωνσαντίνου Δάρρα, Δημητρίου Αμοιρίδη, Άνθιμου 
Αμοιρΐδη. 

9. Κολοκοτρώνη αρ. 127, φερόμενο ως ιδιοκτησία Δημ. Γουναρό- 
πουλου. 

10. Κολοκοτρώνη αρ. 102, φερόμενο ως ιδιοκτησία Ιωάννας Εμπέ- 
δογλου, Άννας Ιορδανίδου, Αριστείδη Κεχαγιόγλου. 

2. Ως διατηρητέο χαρακτηρίζεται το αρχικό εκάστοτε κτίριο καθώς 
και οι εναρμονιζόμενες με αυτό μεταγενέστερες προσθήκες, όχι όμως 
και τα κάθε είδους υπάρχοντα προσκτίσματα που αλλοιώνουν το αρχικό 
κτίριο. Ο καθορισμός των προσκτισμάτων που αλλοιώνουν το αρχικό 
κτίριο πραγματοποιείται από την Επιτροπή Πολεοδομικού και Αρχιτε¬ 
κτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
καλλιτεχνικών διακοσμητικών στοιχείων τους. 

4. Επιτρέπεται η επισκευή, ο εκσυγχονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, η αλλαγή 
της χρήσης καθώς και επεμβάσεις για λόγους λειτουργίας και χρήσης 
των διατηρητέων κτιρίων εφόσον δεν αλλοιώνεται ο αρχιτεκτονικός χα¬ 
ρακτήρας τους και δεν θίγονται τα διατηρητέα στοιχεία τους. 

5. Αιτήσεις για ανέγερση νέων κτιρίων στα οικόπεδα των διατηρη¬ 
τέων κτιρίων ή για προσθήκες στα διατηρητέα κτίρια, αποστέλλονται 
από την Πολεοδομική Υπηρεσία στην αρμόδια Υπηρεσία του Υπουρ¬ 
γείου Περιβάλλοντος Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δικές ρυθμίσεις σύμφωνα με τις διατάξεις του άρθρου 4 παρ. 2 του 
Ν. 1577/85 περί Γενικού Οικοδομικού Κανονισμού εφόσον δεν παρα¬ 
βλάπτεται το διατηρητέο κτίριο και ο χώρος που το περιβάλλει. 

6. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των διατηρητέων κτιρίων. Επιτρέπε¬ 
ται μόνο η τοποθέτηση επιγραφών περιορισμένων διαστάσεων που πλη¬ 
ροφορούν για την χρήση των χώρων των κτιρίων.- 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων, έστω και αν τοποθετούνται μέσα σε προθήκες, 
έχουν χρώμα λευκό ή κίτρινο, σταθερό και συνεχές και αποτελούνται 
από μενομωνένα στοιχεία, γράμματα αριθμούς. 

7. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στον περιβάλλοντα χώρο τους, καθώς και γιά την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 4 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. 68919/6000 (3) 

Χαρακτηρισμός ως διατηρητέου του κτιρίου που βρίσκεται στην πε¬ 
ριοχή Αγίου Γεωργίου της Ύδρας (Ξενοδοχείο «Μιράντα»), φερομέ- 
νου ως ιδιοκτησία Μιράντας Παραακευά, Άρη Σοφιανού, και καθο¬ 
ρισμός ειδικών όρων και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθ. οικ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρα 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την αριθ. 31252/1530/20.5.87 κοινή απόφαση των Υπουργών 
Προεδρίας της Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων (ΦΕΚ 482/Δ/87). 

4. Την αριθ. Υ.1291/1987 απόφαση του Πρωθυπουργού «σύσταση 
θέσης αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος Χωροταξίας και Δημοσίων Έργων, κ.λπ.» 
(ΦΕΚ 526/Β). 

5. Την αριθ. Υ.1436/15.10.87 απόφαση του Πρωθυπουργού «κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

6. Την από 18.8.1987 αιτιολογική έκθεση της Δ/νσεως Παραδο¬ 
σιακών Οικισμών και Περιβάλλοντος (Γ7). 

7. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν.1577/85 (ΦΕΚ 210/Α) χωρίς να περιέλθουν 
στην Δ/νση Παραδοσιακών Οικισμών και Περιβάλλοντος (Γ7) τυχόν 
αντιρρήσεις των Μιράντας Παρασκευά, Άρη Σοφιανού, αποφασί¬ 
ζουμε; 

1. Χαρακτηρίζεται διατηρητέο το κτίριο που βρίσκεται στην περιοχή 
Αγίου Γεωργίου της Υδρας (Ξενοδοχείο «Μιράντα»), φερόμενο ως ιδιο¬ 
κτησία Μιράντας Παρασκευά, Άρη Σοφιανού, όπως φαίνεται σημειω¬ 


μένο στο σχετικό πρωτότυπο τοπογραφικό διάγραμμα που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 
υπ’ αρ. 689195/1987 πράξη του και που συνοπτικό του αντίτυπο δη¬ 
μοσιεύεται με την παρούσα απόφαση γιατί πρόκειται για αξιόλογο κτί¬ 
ριο με ιδιαίτερο αρχιτεκτονικό χαρακτήρα. 

2. Ως διατηρητέο χαρακτηρίζεται το αρχικό κτίριο καθώς και οι 
εναρμονιζόμενες με αυτό μεταγενέστερες προσθήκες, όχι όμως και τα 
κάθε είδους προακτίσματα που αλλοιώνουν την μορφή του. Ο καθορι¬ 
σμός των προσκτισμάτων που αλλοιώνουν το αρχικό κτίριο καθώς και 
οι επεμβάσεις που μπορεί να γίνουν σ’ αυτά πραγματοποιείται από την 
αρμόδια Επιτροπή Πολεοδομικού και Αρχιτεκτονικού Ελέγχου 
(ΕΠΑΕ). 

3. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των αρχιτεκτονικών και διακοσμη- 
τικών στοιχείων του εσωτερικού ή εξωτερικού του και του Περιβάλλο¬ 
ντα χώρου του. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
του κτιρίου. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





